কাজল কালো চোখ, এলো চুলে আরাত্রিকা ঠির যেন ‘মহানায়িকা’

কলকাতা: বাংলা ধারাবাহিকের জনপ্রিয় মুখ আরাত্রিকা মাইতি (Aratrika Maity )। তবে অভিনয় ছাড়া আরও একটি কারণে অনুরাগীরা আরাত্রিকাকে পছন্দ করেন। সেটি হলো তাঁর ‘ভিন্টেজ’ লুক। বিশেষ তাঁর কাজল কালো দুটো চোখের চাহনিতে অনেকেই খুঁজে পান মহানায়িকার ঝলক। আর আবার ফের সেই লুকে তিনি ঝড় তুললেন সমাজমাধ্যমে নেটিজেনরা ভরে দিলেন ভালোবাসা আর প্রশংসায়।

মাঝেমধ্যেই সোশ্যাল মিডিয়ায় নানা ধরনের ছবি পোস্ট করেন আরাত্রিকা। তাঁর বেশ কিছু ছবি সোশ্যাল মিডিয়ায় পোস্ট করেছেন সম্প্রতি। সেই সব ছবি দেখে আবার নতুন করে নেটপাড়ায় ফের চর্চা শুরু হয়েছে।বৃহস্পতিবার অভিনেত্রী তাঁর বেশ কিছু ছবি তাঁর ইনস্টাগ্রাম হ্যান্ডলে পোস্ট করেন। সব ছবিগুলি ছিল সাদা-কালো। সুতির শাড়ি সঙ্গে খোলা চুলে নজর কাড়েন আরাত্রিকা। তবে সব থেকে বেশি যা সকলের নজর কেড়েছে তা হল নায়িকার কাজলটানা চোখ আর এক্সপ্রেশন। পরনে সুতির সাধারণ শাড়ির সঙ্গে খোলা চুলে নজর কাড়েন আরাত্রিকা। তবে সব থেকে বেশি যেটি সকলের মনে ধরেছে তা হলো নায়িকার কাজল-টানা চোখ আর এক্সপ্রেশন। যেন অবিকল মহানায়িকা। টানা টানা চোখের মায়া ভরা চাহনি। আবার কখনও আড় চোখে পিছনে ফিরে তাকিয়েছেন রহস্য ভরে।

আরও পড়ুন: ফের ছোটপর্দায় মিমি চক্রবর্তী

ছবিগুলি পোস্ট করে আরাত্রিকা ক্যাপশনে লিখেছেন তাঁর পছন্দের গানের দু’কলি। ‘মেঘ আসে এলো কেশে, ছুঁয়ে দিলেই সব চুপ। সেই মেঘবালিকার গল্প হোক, শহরজুড়ে বৃষ্টি হোক, রোদ্দুর হোক আজ শুধুই তার ডাকনাম…’। আর নায়িকার এই ছবি প্রকাশ্যে আসতেই নেটিজেনরা ভালোবাসায় ভরে দিয়েছেন। আর ফের তুলনা টেনেছেন মহানায়িকা সুচিত্রা সেনের সঙ্গে। একজন অনুরাগী লেখেন, ‘এই যুগের সুচিত্রা সেন।’ আর একজন লেখেন, ‘তোমাকে একদম সুচিত্রা সেন লাগছে।’

View this post on Instagram

A post shared by Aratrika Maity (@thearatrikaofficial_)